Post Danmark Rundts to'er i bakkekonkurrencen Patrick Clausen skal til næste år køre for nordjyske Riwal-Platform Cycling Team. Holdet ser den 25-årige rytter som en erfaren og alsidig sprinter, der kan bidrage til holdet. - Alle ved hvor hurtig han er i afslutningerne, men jeg synes, han er andet og langt mere end en sprinter. Han er meget alsidig, siger sportsdirektør Michael Blaudzun i en pressemeddelelse. I går forlængede Riwal-Platform også med rytteren Jonas Aaen, der tidligere har kørt på aller højeste niveau under vingerne hos Bjarne Riis. Sportdirektør Michael Blaudzun forventer at have hele truppen på plads til den kommende sæson i løbet af den nærmeste fremtid.

Referat:
Kontinental cykelholdet Riwal-Platform Cycling Team har netop offentliggjort, at de henter den danske rytter Patrick Clausen på en etårig kontrakt.